Bira
Bira, Didžioji Bira (rus. Бира, Большая Бира) – upė Rusijoje, Chabarovsko krašte, Žydų AS; Amūro kairysis intakas. Prasideda susiliejus Sutaro ir Kulduro upėms, prasidedančioms Mažajame Chingane ir Sutaro kalnagūbryje. Teka daugiausia žemumomis, iki Biros gyvenvietės į rytus, toliau į pietryčius. Įteka į Amūrą Kinijos pasienyje. Vasarą, po liūčių, Biroje kyla smarkūs poplūdžiai. Laivuojama 89 km nuo žiočių. Biros vidurupio slėniu eina Transsibiro geležinkelis ir Blagoveščensko-Chabarovsko kelias. Prie upės įsikūręs Birobidžano miestas.